CELEX: 62006CA0507
Language: et
Date: 2008-02-21 00:00:00
Title: Kohtuasi C-507/06: Euroopa Kohtu (teine koda) 21. veebruari 2008 . aasta otsus (Oberlandesgericht Innsbrucki (Austria) eelotsusetaotlus) — Malina Klöppel versus Tiroler Gebietskrankenkasse (Õigus Austria lapsehooldustoetusele — Teises liikmesriigis perehüvitiste saamise perioodid, mida ei ole arvesse võetud — Määrus (EMÜ) nr 1408/71)

12.4.2008   
            
            
               ET
            
            
               Euroopa Liidu Teataja
            
            
               C 92/8
            
         Euroopa Kohtu (teine koda) 21. veebruari 2008. aasta otsus (Oberlandesgericht Innsbrucki (Austria) eelotsusetaotlus) — Malina Klöppel versus Tiroler Gebietskrankenkasse
   (Kohtuasi C-507/06) (1)
   
   (Õigus Austria lapsehooldustoetusele - Teises liikmesriigis perehüvitiste saamise perioodid, mida ei ole arvesse võetud - Määrus (EMÜ) nr 1408/71)
   (2008/C 92/12)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Innsbruck
   Põhikohtuasja pooled
   
      Hageja: Malina Klöppel
   
      Kostja: Tiroler Gebietskrankenkasse
   Kohtuasja ese
   Eelotsusetaotlus — Oberlandesgericht Innsbruck — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35), mida on muudetud Euroopa Parlamendi ja nõukogu 5. juuni 2001. aasta määrusega (EÜ) nr 1386/2001 (EÜT L 187, lk 11; ELT eriväljaanne 05/04, lk 129), artikli 72 ning nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord (EÜT L 74, lk 1; ELT eriväljaanne 05/01, lk 83), mida on muudetud komisjoni 27. veebruari 2002. aasta määrusega (EÜ) nr 410/2002 (EÜT L 62, lk 17; ELT eriväljaanne 05/04, lk 209), artikli 10 lõike 2 punkti a tõlgendamine — Õigus lapsehooldustoetusele — Hooldusõiguse ja hooldustoetuse teisele vanemale ülekandmisel toetuse saamise perioodi kolmekümnelt kuult kolmekümne kuuele kuule laiendamise võimalus — Selliste perioodide arvesse võtmata jätmine, mil isa täitis koos emaga teisele vanemale teises liikmesriigis makstud toetusega sarnase toetuse saamise tingimusi
   Resolutiivosa
   Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97 ning muudetud Euroopa Parlamendi ja nõukogu 5. juuni 2001. aasta määrusega (EÜ) nr 1386/2001) artikli 3 lõikega 1 on vastuolus, kui liikmesriik keeldub sellise perehüvitise nagu Austria lapsehooldustoetus määramisel arvesse võtmast teises liikmesriigis samalaadse hüvitise saamise perioodi nii, nagu oleks see täitunud tema territooriumil.
   
      (1)  ELT C 56, 10.3.2007.